ПРОТОКОЛ № 15
от заседание на Комисия по правни въпроси 
към Висшия съдебен съвет,
проведено на 1 април 2013 г.

Днес, 1 април 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							СВЕТЛА ПЕТКОВА	
							КАРОЛИНА НЕДЕЛЧЕВА
								ЮЛИЯ КОВАЧЕВА
ОТСЪСТВАЛИ: Няма 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Отчет за дейността на Инспектората към Висшия съдебен съвет за 2012 г. 
- Годишен отчетен доклад за дейността на Националното бюро за правна помощ през 2012 г. 
- Система за финансово управление и контрол в администрацията на ВСС, изпратена от комисия „Бюджет и финанси” към ВСС, за съгласуване.
- Проект на Комуникационна политика на ВСС, изпратена от комисия „Публична комуникация” към ВСС, за становище.
- Проект на Декларация за имотното състояние и произхода на средствата за придобиване на имуществото на кандидата за административен ръководител в органите на съдебната власт.

	По дневния ред

1.ОТНОСНО: Писмо от Екатерина Николова – председател на Районен съд – Благоевград, с молба за становище по възникнал спор по спазването и прилагането на Кодекса за етично поведение на българските магистрати. 
Приложение: Писмо № 11-07-333/26.03.2013 г., преписка.

КОМИСИЯТА ПО ПРАВНИ ВЪПРОСИ
Р Е Ш И:

1.1. Висшият съдебен съвет на заседание проведено на 28.03.2013 г. е приел за сведение заповед № 128/6.03.2013 г., с която е обърнато писмено внимание на София Икономова – съдия в Районен съд – Благоевград. На същото не е обсъждана работата на Комисиите по професионална етика в органите на съдебната власт. 
Извън компетентността на Комисията по правни въпроси към ВСС е да изразява становище и да взема отношение, особено при наличието на висящо съдебно производство. 
Съгласно разпоредбата на чл. 130, ал. 1 от АПК административният съд решава сам дали образуваното дело подлежи на разглеждане от него или от друг орган извън системата на съдилищата. Единствено той може да се произнесе и по допустимостта, основателността и характера на оспорената заповед.   
1.2. Решението на комисията да се изпрати на Екатерина Николова – председател на Районен съд – Благоевград.

2.ОТНОСНО: Разпореждане на публичен изпълнител при ТД – НАП – гр. Пловдив, офис – Хасково, за преценка обжалване на същото. 
Приложение: Писмо № 11-07-416/25.03.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

2.1. Да се уведоми административният ръководител на Районен съд – Хасково, че в други подобни случаи, следва да се изчерпят възможностите за инстанционен контрол. 
2.2. Разпореждането да се изпрати на Временната комисия за изготвяне на Указания, относно реда за събиране на разноските, присъдени в полза на държавата по влезли в сила съдебни актове.

Допълнителни точки 

1.ОТНОСНО: Отчет за дейността на Инспектората към Висшия съдебен съвет за 2012 г. 
Приложение: Писмо № 11-12-039/20.03.2013 г.

КОМИСИЯТА ПО ПРАВНИ ВЪПРОСИ
Р Е Ш И:
	
1.1. Приема за сведение Отчета за дейността на Инспектората към Висшия съдебен съвет за 2012 г. 
	1.2. Отчетът да се предостави на членовете на ВСС, за запознаване.
	
2.ОТНОСНО: Годишен отчетен доклад за дейността на Националното бюро за правна помощ през 2012 г. 
Приложение: Писмо № 97-00-101/22.03.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение годишния отчетен доклад за дейността на Националното бюро за правна помощ за 2012 г. Същият да се предостави на Румен Митев – главен експерт „Съдебна статистика” за обобщаване на данните. 

3.ОТНОСНО: Система за финансово управление и контрол в администрацията на ВСС, изпратена от комисия „Бюджет и финанси” към ВСС, за съгласуване.
 Приложение: Извлечение от протокол № 15/27.03.2013 г., преписка. 

КОМИСИЯТА ПО ПРАВНИ ВЪПРОСИ
Р Е Ш И:

3.1. Изразява положително становище по Системата за финансово управление и контрол в администрацията на ВСС. 
3.2. Решението на комисията да се изпрати на комисия „Бюджет и финанси” към ВСС.

4.ОТНОСНО: Проект на Комуникационна политика на ВСС, изпратена от комисия „Публична комуникация” към ВСС, за становище.

КОМИСИЯТА ПО ПРАВНИ ВЪПРОСИ
Р Е Ш И:

	Отлага за следващото заседание на комисията.

5.ОТНОСНО: Проект на Декларация за имотното състояние и произхода на средствата за придобиване на имуществото на кандидата за административен ръководител в органите на съдебната власт.
КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да вземе следното решение:
Утвърждава Декларация за имотното състояние и произхода на средствата за придобиване на имуществото на кандидата за административен ръководител в органите на съдебната власт.

1.04.2013 г. 		                                 ПРЕДСЕДАТЕЛ:/п/
		     
                  ЮЛИАНА КОЛЕВА